Document ID: 32008D0063

ODLOČBA KOMISIJE
z dne 20. decembra 2007
o spremembi odločb 2002/231/ES, 2002/255/ES, 2002/272/ES, 2002/371/ES, 2003/200/ES in 2003/287/ES zaradi podaljšanja veljavnosti okoljskih meril za podeljevanje znaka za okolje Skupnosti nekaterim proizvodom
(notificirano pod dokumentarno številko C(2007) 6800)
(Besedilo velja za EGP)
(2008/63/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1980/2000 Evropskega parlamenta in Sveta z dne 17. julija 2000 o spremenjenem sistemu Skupnosti za podeljevanje znaka za okolje (1) in zlasti drugega pododstavka člena 6(1) Uredbe,
po posvetovanju z Odborom Evropske unije za znak za okolje,
ob upoštevanju naslednjega:
(1)
Odločba Komisije 2002/231/ES z dne 18. marca 2002 o določitvi spremenjenih okoljskih meril za podeljevanje znaka za okolje Skupnosti obutvi in o spremembi Odločbe 1999/179/ES (2) preneha veljati 31. marca 2008.
(2)
Odločba Komisije 2002/255/ES z dne 25. marca 2002 o določitvi okoljskih meril za podeljevanje znaka za okolje Skupnosti televizijskim sprejemnikom (3) preneha veljati 31. marca 2008.
(3)
Odločba Komisije 2002/272/ES z dne 25. marca 2002 o uvedbi okoljskih meril za podelitev znaka Skupnosti za okolje trdim talnim oblogam (4) preneha veljati 31. marca 2008.
(4)
Odločba Komisije 2002/371/ES z dne 15. maja 2002 o določitvi okoljskih meril za podelitev znaka za okolje Skupnosti tekstilnim izdelkom in o spremembi Odločbe 1999/178/ES (5) preneha veljati 31. maja 2008.
(5)
Odločba Komisije 2003/200/ES z dne 14. februarja 2003 o določitvi spremenjenih okoljskih meril za podelitev znaka Skupnosti za okolje detergentom za perilo in o spremembi Odločbe 1999/476 (6) preneha veljati 29. februarja 2008.
(6)
Odločba Komisije 2003/287/ES z dne 14. aprila 2003 o določitvi okoljskih meril za podelitev znaka Skupnosti za okolje turističnim nastanitvenim storitvam (7) preneha veljati 30. aprila 2008.
(7)
V skladu z Uredbo (ES) št. 1980/2000 je bil pravočasno izveden pregled okoljskih meril ter z njimi povezanih zahtev za ocenjevanje in preverjanje iz navedenih odločb.
(8)
Glede na različne stopnje postopka pregleda navedenih odločb je primerno, da se podaljša veljavnost okoljskih meril in zahtev iz Odločbe 2002/255/ES in Odločbe 2002/371/ES za 12 mesecev, iz Odločbe 2003/287/ES za 18 mesecev ter iz Odločbe 2002/231/ES, Odločbe 2002/272/ES in Odločbe 2003/200/ES za 24 mesecev.
(9)
Ker je v skladu z Uredbo (ES) št. 1980/2000 obvezen samo pregled okoljskih meril ter zahtev za ocenjevanje in preverjanje, je primerno, da odločbe 2002/231/ES, 2002/255/ES, 2002/272/ES, 2002/371/ES, 2003/200/ES in 2003/287/ES še naprej veljajo.
(10)
Odločbe 2002/231/ES, 2002/255/ES, 2002/272/ES, 2002/371/ES, 2003/200/ES in 2003/287/ES je zato treba ustrezno spremeniti.
(11)
Ukrepi, predvideni s to odločbo, so v skladu z mnenjem odbora, ustanovljenega v skladu s členom 17 Uredbe (ES) št. 1980/2000 -
SPREJELA NASLEDNJO ODLOČBO:
Člen 1
Člen 5 Odločbe 2002/231/ES se nadomesti z naslednjim:
„Člen 5
Okoljska merila za skupino proizvodov ‚obutev‘ ter z njimi povezane zahteve za ocenjevanje in preverjanje veljajo do 31. marca 2010.“
Člen 2
Člen 4 Odločbe 2002/255/ES se nadomesti z naslednjim:
„Člen 4
Okoljska merila za skupino proizvodov ‚televizijski sprejemniki‘ ter z njimi povezane zahteve za ocenjevanje in preverjanje veljajo do 31. marca 2009.“
Člen 3
Člen 4 Odločbe 2002/272/ES se nadomesti z naslednjim:
„Člen 4
Okoljska merila za skupino proizvodov ‚trde talne obloge‘ ter z njimi povezane zahteve za ocenjevanje in preverjanje veljajo do 31. marca 2010.“
Člen 4
Člen 5 Odločbe 2002/371/ES se nadomesti z naslednjim:
„Člen 5
Okoljska merila za skupino proizvodov ‚tekstilni izdelki‘ ter z njimi povezane zahteve za ocenjevanje in preverjanje veljajo do 31. maja 2009.“
Člen 5
Člen 5 Odločbe 2003/200/ES se nadomesti z naslednjim:
„Člen 5
Okoljska merila za skupino proizvodov ‚detergenti za perilo‘ ter z njimi povezane zahteve za ocenjevanje in preverjanje veljajo do 28. februarja 2010.“
Člen 6
Člen 5 Odločbe 2003/287/ES se nadomesti z naslednjim:
„Člen 5
Okoljska merila za skupino proizvodov ‚turistične nastanitvene storitve‘ ter z njimi povezane zahteve za ocenjevanje in preverjanje veljajo do 31. oktobra 2009.“
Člen 7
Ta odločba je naslovljena na države članice.
V Bruslju, 20. decembra 2007

Labels: 3
12
0
1